text: La Llumenera de Nova York: Helicòpter
  Una primera diferència entre l'acomodat Upper East Side i el popular Astoria és que, en el primer dels barris, la policia de Nova York (l'NYPD) té la deferència de no despertar-te a quarts de dues de la matinada amb un helicòpter que vola baix i que escombra amb un potent focus les cases i el carrer buscant vés a saber què.
  Entre somnis, m'he recordat d'aquella vegada que a Brooklyn, i també gentilesa de l'NYPD, vam poder llegir la carta del restaurant i veure el que sopàvem, cada cop que, asseguts a la terrassa, ens il.luminava el focus de l'helicòpter que sobrevolava en batuda el barri.